Nienborg

Nienborg (ook Neenborg oder Negenborg) is en Stadt in Neddersassen mit  un de Kreisstadt vun den Landkreis Nienborg/Werser.

 Geografie 
 Laag 
Nienborg liggt an de Werser twischen Hannober (51 km) un Bremen (64 km). De Stad is de gröttste Stad un weertschaplich Middelpunkt vun de Middelwerser-Region.

Nahbergemeen sünd (klockwies) Drakenborg, Heemsen, Steembke, Stöckse, Linsborg, Husum, Estorf, Binnen un Markloh.

 Staddelen 
 Nienborg/Werser
 Erichshagen-Wölpe
 Holtörp
 Langendamm
 Schaperhoff-Kattriede

 Historie 
miniatur|250px|Nienborg 1647
In een Urkunn vun 1025 is dat eerste mal vun Nienborg watt seggt worrn. 1215 is Nienborg na de Graafschop Hoya kamen un hett 1225 dat Stadrecht kregen. De Graafen vun Hoya hebbt Nienborg vun 1345 an as Residenz bruukt bit 1582 de leste Graaf, Otto VIII., storben is. Na düsse Tied hörte Nienborg na de Hertöge vun Bronswiek-Lümborg to, de ut Nienborg een Festung makt hebbt.

In´n Dartigjöhrigen Krieg (1618-1648) is Nienborg faken belagert un brandschatzt worrn. De Heerföhrers Tilly un Pappenheim sünd mehrmals in Nienborg wesen. In de Tied vun´n Söbenjöhrig Krieg (1756-1763) is de Stad vun franzöösch Truppen besett worrn un de Börgers mössen bannig veel Geld för de Kontributschoon betahlen. 1758 hett Hertog Ferdinand vun Bronswiek-Wolfenbüttel de Franzoosen wegjagt. As Napoleon in de Koalitschoonskriege (1792-1815) in ganz Europa ramentert harr, sünd 1803 all weer franzöösch Suldaten na Nienborg kamen. 1810-1813 höörte Nienborg sogoor na Frankriek to. As de Franzoosen na Napoleon sien Rinfall in Russland utneit sünd, höörte Nienborg denn nä dat Königriek Hannober to. Man bloots bit 1866, as Hannober een prüßisch Provinz worrn is. Na den Tweeten Weltkrieg gehöörte Nienborg to´n 1946 neegrünnt Bundsland Neddersassen un dat is vandaage jümmer noch so.

In de neddersassisch Gemenreform vun 1974 sünd de Nahbergemeen Erichshagen-Wölpe, Holtörp, Langendamm und Schaperhoff-Kattriede na Nienborg toleggt worrn.

 Politik 
 Stadraat 
De 38 Sitte vun Stadraat verdeelt sick so: 
 14 Sitte SPD
 13 Sitte CDU
 6 Sitte De Grönen
 3 Sitte Wählergemeenschaft Nienborg
 1 Sitt FDP
 1 Sitt De Linke
(Stand: Kommanalwahl vun 11. September 2011.)

 Bürgermeester 
Börgermeester is siet 2006 Henning Onkes, de een egen Sitt in Stadraat hett.

 Wapen 
Dat Wapen wiest een blaun Löw mit negen Harden up geelen Grund, een swatten Beerpoten up geelen Grund un een witten Stadmuur mit Toorns un Staddoor up roon Grund. 
De Beerpot steiht för de Graafen vun Hoya (Herrschap 1215-1582), de Löw steiht för de Hertöge vun Brunswiek-Lümborg (Herrschap 1582-1866) un de Stadmuur för de Stadrechte (1225).

 Stäärpartnerschap 
De Partnerstäär vun Nienborg sünd: 
 Dendermonde in Belgien
 Las Cruces in Nee-Mexiko, USA
 Wizebsk in Wittrussland
 Bartoszyce (dt. Bartenstein) in Polen
 Nienburg (Saale) in Sassen-Anholt

 Wat een sik ankieken schall un wo een hengahn kann 
miniatur|180px|Raathuus
miniatur|Stocktoorn
miniatur|180px|Lütte Nienborgerin
miniatur|180px|Spargelborn
 Theater 
 Theater auf dem Hornwerk
 Jazz-Keller 

 Bowarken 
 Borgmannshoff Hakenhof 
 Borgmannshoff Fresenhof (vandaag Museum un Musikschool)
 Borgmannshoff Posthof (vandaag Bökeree)
 Börgerhüüser vun 16.-19. Johrhunnert
 Gotisch Hallenkark St. Martin vun 1441
 Leintor-Windmöhl vun 1841
 Quaet-Faslem-Huus vun 1821 (vandaag Museum)
 Raathuus vun 14. Johrhunnert mit Werserrenaissance-Gebel vun 1585 un Toorn vun 1778
 Rookhuus vun 1633 (vandaag Nedersassisch Spargelmuseum)
 Stocktoorn, Rest vun dat ole Slott 

 Denkmaals 
 De lütte Nienborgerin, 1975, Symbolfigur vun Nienborg
 Ross Bayard, 1987, een Geschenk vun de Partnerstad Dendermonde
 De wiehern Hingst, 1989, vun Gerhard Marcks
 De Nienborger Glasbläser, 1991, för den 100. Johrsdaag vun de Glashütt
 Karl de Grotte un Sassenhertog Widukind, 1991, för den 550. Johrstag vun St. Martin
 Spargelborn, 1998, för den Nienborger Spargel
 Madonna vun Tschernobyl, 2000, för de Lüüd ut de wittrussische Partnerstad Wizebsk

 Anners 
 Gendarmmuseum Neddersassen, wiest de Historie vun de Gendarms in Neddersassen
 Glockenspeel, speelt klock 9, 12 und 15 dat Leed vun de "Lütte Nienborgerin"
 Ostdüütsch Heimootmuseum, wiest Historie un Kultuur vun de fröher Ostgebiete vun dat Düütsche Riek
 Storkhuus, Börgerhuus wo Störke siet 1885 bröden dot
 Wallanlagen, Gröönanlaag rund üm de Stad
 Wölper Borg, Rest vun de Borg vun de Graafen vun Wölpe

 Wat to äten 
 Nienborger Beertatzen: Een lütten Koken in Form vun de Beerpoten vun Hoya, den se siet 1791 in Nienborg backen dot.
 Nienborger Spargel: De Region vun Nienborg is een bedüdent Anbogebeet for düsse Delikatesse. In Spargelmuseum kann een allns öber Spargel bekieken.

 Weertschap 
 Ardagh Glass Germany GmbH, Glashütt
 BASF Catalysts Germany GmbH, Chemie
 Frikoni Food GmbH & Co.KG, Frätereesaken
 MEGA Industriefertigungen GmbH, Chemie
 NIKU GmbH, Chemie

 Institutschoonen 
miniatur|Gendarm-Akademie Neddersassen
 Amtsgericht Nienborg, tostännig för Nienborg un den nördlichen Landkreis Nienborg
 Bunnswehr, Clauswitz-Kaserne
 Füerwehr-Teschnich-Zentraal, Pleeg un Prööfung vun Geräten un Brandschutzutbillung
 Mittelwerser-Kliniken, Krankenhuus mit 246 Betten
 Gendarm-Akademie Neddersassen, 500 Studenten un 130 Utbiller
 Polizeiinspektschoon Nienborg/Schumborg, för Landkreise Nienborg un Schumborg tostännig
 Waterschutzpolizei Nienborg, tostännig för de Werser twischen Hann.Münden un Bremen un de Aller twischen Celle un Veern.

 Billung 
 5 Grundschoolen
 2 Hauptschoolen
 2 Realscholen
 2 Gymnasien
 1 Beropschool
 1 Förderschool
 1 School für geistig Behinnerte

Kategorie:Oort
Kategorie:Landkreis Nienborg/Werser